**Θεσσαλονίκη** 10/02/2025

**Στοιχεία ασθενή**

**ΟΝΟΜΑΤΕΠΩΝΥΜΟ:** Ιωάννης Μουρατίδης  
**ΑΜΚΑ:** 28094602118  
**ΗΛΙΚΙΑ:** 75 ΕΤΩΝ  
**ΕΚΠΑΙΔΕΥΣΗ:** 10 ΕΤΗ  
**ΕΝΑΙΣΘΗΣΙΑ:** ΝΑΙ

**Δοκιμασίες**

**• Σύντομη εξέταση της νοητικής κατάστασης MMSE  
• Δοκιμασία λεκτικής ακουστικής μάθησης RAVLT  
• Δοκιμασία σύνθετης φιγούρας ROCFT  
• Δοκιμασία νοητικής λειτουργικής εκτίμησης FUCAS  
• Κλίμακα λειτουργικής εκτίμησης συμπτωμάτων άνοιας FRSSD  
• Κλίμακα Νευροψυχιατρικών Συμπτωμάτων NPI  
• Γηριατρική κλίμακα κατάθλιψης GDS  
• Ερωτηματολόγιο εκτίμησης άγχους SAST**

**Αποτελέσματα**

MMSE: **22**/30  
RAVLT Ικανότητα μάθησης / Ικανότητα συγκράτησης: 12/6/15  
ROCFT: Αντιγ/Καθυστ.Ανάκλ.: 32.0/18.0/36  
FUCAS: **48**/126  
FRSSD: **8**/42  
NPI: 7/120  
GDS: 2/15  
SAST Άγχος: 18/40

\*Οι τιμές που αναγράφονται με έντονη επισήμανση αφορούν τις ελλειμματικές επιδόσεις σύμφωνα με τα όρια κατωφλίου για τον ελληνικό πληθυσμό σύμφωνα με την βιβλιογραφία που παρατίθεται στο τέλος της παρούσας αναφοράς.

**Εισαγωγή**

Ο κ. Μουρατίδης Ιωάννης, του Χρήστου και της Ζωγραφάς, με ΑΜΚΑ 28094602118, επισκέφτηκε για πρώτη φορά τη Μονάδα Αντιμετώπισης προβλημάτων Νόσου Alzheimer, «Αγία Ελένη», της Ελληνικής Εταιρείας Νόσου Alzheimer και Συγγενών Διαταραχών, που στεγάζεται στην οδό Πέτρου Συνδίκα 13, στις 3/4/2019, προκειμένου να διενεργηθεί νευροψυχολογική εκτίμηση με τη χρήση συστοιχίας για την αξιολόγηση α) των νοητικών ικανοτήτων, β) της καθημερινής λειτουργικότητας (αντικειμενικά από τον ίδιο και από σύζυγος κ. Αθηνά), γ) της συναισθηματικής κατάστασης του εξεταζόμενου, καθώς επίσης και δ) των αλλαγών στη συμπεριφορά (πληροφορίες από τη συνοδό). Μετά την ολοκλήρωση της νευροψυχολογικής εκτίμησης και κατά τη διάρκεια της ανακοίνωσης των αποτελεσμάτων στον κ. Μουρατίδης και τη συνοδό του, συστάθηκε, συμμετοχή του εξεταζόμενου σε προγράμματα νοητικής ενδυνάμωσης. Στις 4/4/2019, επισκέφτηκε την ίδια Μονάδα όπου και ελήφθη ένα πλήρες ιατρικό και κοινωνικό ιστορικό.

Η ίδια εκτίμηση διενεργήθηκε στα πλαίσια ελέγχου ρουτίνας μετά από περίπου 2 έτη στις 19/05/2021, με την χρήση της ίδιας συστοιχίας. Η καθημερινή λειτουργικότητα ελέγχθηκε με αντικειμενικό τρόπο (εκτίμηση στον ίδιο) καθώς και μέσα από πληροφορίες που ελήφθησαν από τη συνοδό. Όσον αφορά τις διαταραχές συμπεριφοράς, οι πληροφορίες ελήφθησαν επίσης από τη συνοδό κ. Αθηνά.

Μετά την ολοκλήρωση της νευροψυχολογικής εκτίμησης και κατά τη διάρκεια της ανακοίνωσης των αποτελεσμάτων στον κ. Μουρατίδης, συστάθηκε, εκ νέου συμμετοχή του εξεταζόμενου σε προγράμματα νοητικής ενδυνάμωσης, καθώς και επανέλεγχος σε ένα έτος.

**Αποτελέσματα νευροψυχολογικής εκτίμησης**

Μνήμη επεισοδίων

*Λεκτική μνήμη επεισοδίων:* Κατά τη νευροψυχολογική εκτίμηση στις 19/05/2021 και συγκεκριμένα μέσω της χορήγησης της δοκιμασίας RAVLT, ο κ. Μουρατίδης δεν παρουσίασε ελλείμματα στην ικανότητα μάθησης καταλόγου λέξεων μετά από επανάληψη. Το παραπάνω γεγονός καταδείκνυε ότι για το διάστημα στο οποίο έγινε η εκτίμηση, δεν υπήρχε δυσκολία όσον αφορά την κωδικοποίηση νέων πληροφοριών, όπως και στην χρήση αποτελεσματικών στρατηγικών μάθησης, προκειμένου να γίνει η αποθήκευση στην μακρόχρονη μνήμη. Η ικανότητα ανάσυρσης της πληροφορίας από την μακρόχρονη μνήμη, όπως διαπιστώθηκε από την ίδια δοκιμασία, δεν παρουσίασε έκπτωση, καθώς ο κ. Μουρατίδης κατάφερε να ανακαλέσει/συγκρατήσει σύμφωνα με τα όρια κατωφλίου, ικανοποιητικό αριθμό λέξεων για τις οποίες είχε προηγηθεί λεκτική μάθηση.

*Οπτική μνήμη επεισοδίων:* Η οπτική μνήμη επεισοδίων δεν παρουσίασε έκπτωση, έτσι όπως διαπιστώθηκε από την ανάκληση της σύνθετης φιγούρας ROCFT, αναλόγως της ηλικίας και της εκπαίδευσης του εξεταζόμενου. Ο κ. Μουρατίδης κατάφερε να ανακαλέσει σύμφωνα με τα όρια κατωφλίου ικανοποιητικό αριθμό στοιχείων της φιγούρας, την οποία είχε προηγουμένως κληθεί να αντιγράψει.

Οι παραπάνω επιδόσεις στην μνήμη επεισοδίων συνηγορούν υπέρ ύπαρξης δυσκολιών από την πλευρά του εξεταζόμενου όσον αφορά στην ικανότητα οπτικής μνήμης επεισοδίων. Τα ελλείμματα σε επίπεδο οπτικής μνήμης επεισοδίων, μεταφράζονται σε δυσκολίες του εξεταζόμενου να θυμηθεί τον χώρο που έχει τοποθετήσει προσωπικά του αντικείμενα, το σημείο στο οποίο βρίσκεται ένα συγκεκριμένο σούπερ μάρκετ κτλ.

Οπτικοχωρικές ικανότητες

Ο κ. Μουρατίδης, δεν παρουσίασε δυσκολίες στην αναπαραγωγή σύνθετων οπτικοχωρικών έργων, όπως διαπιστώθηκε μέσω της δοκιμασίας οπτικοχωρικής αντίληψης και μνήμης ROCFT. Τα παραπάνω ευρήματα συνηγορούν ότι για το χρονικό διάστημα στο οποίο αναφέρεται η εκτίμηση ο κ. Μουρατίδης δεν παρουσίασε αντιληπτικές/οπτικοχωρικές δυσκολίες στον χώρο.

Εκτελεστικές λειτουργίες

Όσον αφορά την αξιολόγηση των σύνθετων και των απλών καθημερινών δραστηριοτήτων, η οποία έγινε μέσω της δοκιμασίας FUCAS, διαπιστώθηκαν ελλείψεις στις ικανότητες προοπτικής μνήμης, καθώς και ολοκλήρωσης στόχου. Σε αντίθεση, δεν διαπιστώθηκαν ελλείψεις στις ικανότητες κατανόησης, σχεδιασμού έργων, χρόνου διεκπεραίωσης έργων, διαδοχής βημάτων για την διεκπεραίωση έργων, καθώς και ακρίβειας βημάτων για την διεκπεραίωση έργων. Τα παραπάνω ευρήματα καταδεικνύουν πως ο κ. Μουρατίδης παρουσίαζε δυσκολίες σε ικανότητες που είναι απαραίτητες προκειμένου να ολοκληρωθεί σωστά η εκτέλεση σύνθετων νοητικών έργων/δραστηριοτήτων. Πιθανά παραδείγματα που να σχετίζονται με την καθημερινή ζωή αφορούν τη δυσκολία του εξεταζόμενου α) να θυμηθεί να κάνει κάτι σε συγκεκριμένο χρόνο (π.χ. να πάρει ένα φάρμακο την συγκεκριμένη ώρα, να κλείσει τον φούρνο, να πάει σε κάποιο προγραμματισμένο ραντεβού), καθώς και β) να ολοκληρώσει ένα σύνθετο έργο χωρίς να χρειαστεί βοήθεια.

Καθημερινή λειτουργικότητα

Από τα αποτελέσματα της αντικειμενικής εκτίμησης μέσω της δοκιμασίας καθημερινής λειτουργικότητας (FUCAS) δεν διαπιστώθηκαν ελλείματα στις ικανότητες οικονομικών συναλλαγών, διατήρησης της προσωπικής υγιεινής, καθώς και ένδυσης, ενώ διαπιστώθηκαν ελλείματα στις ικανότητες λήψης της φαρμακευτικής αγωγής, επικοινωνίας με την χρήση τηλεφώνου, καθώς και προσανατολισμού/μετακίνησης σε χώρο. Σύμφωνα με τη συνέντευξη που πραγματοποιήθηκε με τη συνοδό και μετά από την χορήγηση ημι-δομημένου ερωτηματολογίου (FRSSD), αναφέρθηκαν ήπιες δυσκολίες στις ικανότητες της ομιλίας, του ύπνου, της αναγνώρισης προσώπων, της εγρήγορσης/προσοχής, του προσανατολισμού σε χώρο και χρόνο, καθώς και της συγκινησιακής κατάστασης, και αναφέρθηκαν μετρίου επιπέδου δυσκολίες στην ικανότητα μνήμης επεισοδίων. Τα παραπάνω ευρήματα συνηγορούν στο ότι για το χρονικό διάστημα στο οποίο αναφέρεται η νευροψυχολογική εκτίμηση, ο κ. Μουρατίδης χρειαζόταν υπενθύμιση και βοήθεια μέσω τρίτων προσώπων προκειμένου να μπορεί να ανταπεξέλθει στις σύνθετες δραστηριότητες της καθημερινής ζωής.

Νευροψυχιατρικά συμπτώματα

Σύμφωνα με τα ερωτηματολόγια αυτοαναφοράς (SAST, GDS) που χορηγήθηκαν στον εξεταζόμενο, για την περίοδο που έγινε η εκτίμηση, δεν διαπιστώθηκε αγχώδης διαταραχή και δεν διαπιστώθηκε κατάθλιψη. Σύμφωνα με τη συνοδό αναφέρθηκαν **ήπιας σοβαρότητας** διαταραχές συμπεριφοράς όπως α) ευερεθιστότητα με συχνότητα εμφάνισης περίπου μια φορά την εβδομάδα, β) διαταραχές συμπεριφοράς την νύχτα με συχνότητα εμφάνισης περίπου μια φορά την εβδομάδα, καθώς και γ) διαταραχές διατροφής με συχνότητα εμφάνισης αρκετές φορές την εβδομάδα αλλά λιγότερο από μια φορά τη μέρα.

Συμπεράσματα

Η συνολική εκτίμηση για την χρονική περίοδο στην οποία αναφέρεται η εξέταση, συνηγορεί υπέρ νοητικών ελλειμμάτων στην λεκτική και οπτική επεισοδιακή μνήμη, στις οπτικοχωρικές ικανότητες, καθώς και δυσκολίες σε πλευρές της εκτελεστικής λειτουργίας. Τα ελλείμματα αυτά μέσα από την άμεση εκτίμηση του ίδιου φαίνεται ότι επηρέαζαν σημαντικά την ικανότητα του εξεταζόμενου για καθημερινή αυτοεξυπηρέτηση όσον αφορά τις σύνθετες δραστηριότητες της καθημερινής ζωής που απαιτούσαν σύνθετη σκέψη, ενώ οι πιο απλές δραστηριότητες διατηρούνταν σε καλύτερο βαθμό (τουλάχιστον όσες ελέγχθηκαν, δηλαδή η ικανότητα ένδυσης και πλύσης των χεριών). Σύμφωνα με τη συνοδό ο κ. Μουρατίδης για την περίοδο που έλαβε χώρα η εκτίμηση, είχε έκπτωση και σε πιο απλές δραστηριότητες της καθημερινής ζωής, ενώ παρουσίασε και σημαντικές διαταραχές συμπεριφοράς. Βάσει του συνόλου της εξέτασης καθώς επίσης και των πληροφοριών που αντλήθηκαν από τη συνοδό, ο κ. Μουρατίδης για το διάστημα το οποίο διενεργήθηκε η νευροψυχολογική εκτίμηση, χρειαζόταν υπενθύμιση και βοήθεια προκειμένου να ανταπεξέρχεται και να εκτελεί σωστά τα σύνθετα έργα της καθημερινής ζωής.

Υπογραφή  
  
  
  
  
Πόπτση Ελένη  
PhD Ψυχολογίας ΑΠΘ  
Ψυχολόγος ΑΠΘ  
MSc Κοινωνικής Ψυχιατρικής ΔΠΘ

Βιβλιογραφικές παραπομπές που αφορούν τα όρια κατωφλίου για τον ελληνικό πληθυσμό:  
  
1. Fountoulakis, K. N., Tsolaki, M., Chantzi, H., & Kazis, A. (2000). Mini mental state examination (MMSE): a validation study in Greece. American Journal of Alzheimer's Disease & Other Dementias®, 15(6), 342-345.  
2. Messinis, L., Tsakona, I., Malefaki, S., & Papathanasopoulos, P. (2007). Normative data and discriminant validity of Rey's Verbal Learning Test for the Greek adult population. Archives of Clinical Neuropsychology, 22(6), 739-752.  
3. Tsatali, M., Emmanouel, A., Gialaouzidis, M., Avdikou, K., Stefanatos, C., Diamantidou, A., ... & Tsolaki, M. (2022). Rey complex figure test (RCFT): Norms for the Greek older adult population. Applied Neuropsychology: Adult, 29(5), 958-966.  
4. Kounti, F., Tsolaki, M., & Kiosseoglou, G. (2006). Functional cognitive assessment scale (FUCAS): A new scale to assess executive cognitive function in daily life activities in patients with dementia and mild cognitive impairment. Human Psychopharmacology: Clinical and Experimental, 21(5), 305-311.  
5. Fountoulakis, K. N., Tsolaki, M., Iacovides, A., Yesavage, J., O’Hara, R., Kazis, A., & Ierodiakonou, C. (1999). The validation of the short form of the Geriatric Depression Scale (GDS) in Greece. Aging Clinical and Experimental Research, 11, 367-372. Grammatikopoulos, I. A., Sinoff, G., Alegakis, A., Kounalakis, D., Antonopoulou, M., & Lionis, C. (2010). The short anxiety screening test in Greek: Translation and validation. Annals of General Psychiatry, 9, 1-8.  
6. Grammatikopoulos, I. A., Sinoff, G., Alegakis, A., Kounalakis, D., Antonopoulou, M., & Lionis, C. (2010). The short anxiety screening test in Greek: Translation and validation. Annals of General Psychiatry, 9, 1-8.